Jyllandsposten, 1839-10-01
J Anledning af Uldmarkedet i Nanders. Det kan vist ikke være uden Jnteresse for dem, af Nørre-Jyllands Landmænd, der ere i Besiddelse af Faareflokke af forædlet Race, om de i Randers oprettede Uldmarkeder kunne vedblive, da det har viist sig, at disse have hævet Priserne høiere de 2de sidste Aar, end nogle Aar tilforn, saavel for Race=Uld, som Middel Uld. Vi finde os derfor herved beføiede til at opfordre enhver Landmand i Nørre-Jylland, der har Uld af Race, at fremkomme og oplægge sin Uld til Forhandling paa Uldmagasinet i Randers, de Dage Markedet er bestemt, ligesom vi ikke ville undlade at bemærke, at den for Landet saa gavnlige Jndretning, samt den Omhu, Velvillie og Opofrelse, den ærede Bestyrelse dermed har viist og vist stedse vil vise, med Taknemmelighed bør afbenyttes og ikke tabes af Sigte eller undertrykkes. Trudsholm og Kiellerup, den 28de Septbr. 1839. Juul. Neergaard. Aum. Det er os kjært her at kunne meddele det Vidnesbyrd, som tvende af vore bekjendte duelige Landmænd afgive om det jydske Uldmarked i Randers der Begge have fundet Fordeel ved dets Oprettelse, ligesom samme Resultat, naturligviis har tilflydt andre Landboere. At denne gavnlige Jndretning, der som bekjendter forbunden med sand Opoffrelse fra Bestyrelsens Side, stedse meer og meere maa finde Freqvents, er derfor et Ønske, som man nødvendigviis stedse maa haabe at see gjennemført. At enhver Uldproducent og Uldhandler derfor paa denne Omsætningsplads vil kunne see sig istand til at levere til Kjøberne det Partie Uld, disse ønske sig, dette er ved Siden af den gavnlige Concurrence og Ansporelse til bedre Sortering og Behandling en Sag, som nu til Held endelig indsees, og som man isandhed ei ret vel skulde frygte for, at man nogen Tid kunde drage i Tvivl. Marredets heldige Fremgang vil nu ogsaa have til Følge, at man paa de jydske Landeiendomme mere og meere vil beflitte sig paa forædlede Faareracer, hvortil vort Jylland saa ypperligen egner sig og som ved rigtig Jndførelse vilde kunne bringe Provindsen ei alene Forøgelse af Tønder Guld, men af Millioner, naar sees hen til de til Skæferiers Anlæg fortrinlige Enge, som ganske ubenyttede i viid Udstrækning henligge i vort Jylland, hvorpaa man dog eengang skulde antage, at Regjeringen vilde henvende sin Opmærksomhed ved ind rige Skæferianlæg, som kunde baade Landet saa enorme Fordeele. Stiller man sig Preussens Exempel for Øie; hvilke Millioner her aarligen inddrages for Uld; hvorledes i dette Lands endog slettere Egne, end mange af vore jydske Heder, afgive de stolteste Skæferier; hvorledes stærkt besøgte Uldmarkeder trindt om i alle Preussens største Byer frembyde rivende Afsætning, hvorledes de forædlede Skæferier, kun i kort Tid udbredte sig over hele Landet, da maa man virkelig beklage, at vort Danmark, og især den jydske Provinds, som bedst i Landet egner sig for Skæferi, i denne Henseende staaer paa saa yderst lavt et Standpunkt, uden i fjerneste Henseende at holde Skridt med Naboelandets Bestræbelser i denne Retning, hvis importante Exempel dog burde kunne aabne os Øinene. At Jndførelsen af forædlede Faareracer til Frederiksborg og Esrum, som Stutmester Nielsen for henved 40 Aar siden indførte paa Landets Bekostning, i dette lange Tidsrum ei har ført andre Resultater over Landet, end at man endnu i Jylland, med faa Undtagelser nær paa enkelte Herregaarde, er bleven staaende ved det Gamle og savner den almene Forædling af Uldproductet og Massens betydelige Forøgelse, samt af det Offentlige oprettede Exempelgaarde, er vistnok mere end mærkeligt. At Bønderskæferier betydeligen kunde forædles, uden derfor at forvandle den herværende Faareart til spansk Race, som vistnok alene bør holdes paa Herregaardene, er udenfor al Tvivl, men en for Nationen saa gavnrig og vigtig Sag som denne, fortjente fremfor alt Andet af Regjeringen at opmuntres. Faareholdet i Jylland er saare betydeligt og en for Landet væsentlig Jndtægtskilde; at den imidlertid ved hensigtsmæssige Foranstaltninger fra Regjeringens Side i faa Aar vilde kunne betydeligen forøges, dette er en afgjort Sag, hvorfor man jo vistnok maa haabe, at Forsøg herpaa snart blive anstillede, da et enkelt tidligere mislykket ei bør afskrække fra almeennyttige Foretagenders Udførelse, for hvis afgjorte Held Landets Eiendommeligheder borger. Vi kunne ved denne Leilighed ei undlade at anbefale "J G. Koppes nylig udgivne practiske Anviisning til fiinuldede Faars Pleie og Behandling med Hensyn til Forholdene i Danmark, som af en Sagkyndig er gjennemseet og forøget, og for enhver Skæferieier er en aldeles uundværlig Bog (den bestaaer af 74 Sider) af særdeles Vigtighed, hvori befindes saa mangfoldige lærerige Grundsætninger og gavnrige Vink, som om denne vigtige Gjenstand nok er værd at lægge Mærke til. Bogen koster 3 Rbmk.